శశికళకు భయపడ్డాం.. ఆస్పత్రిలో ఏం జరిగిందో మాకు తెలియదు..  మంత్రి దిండుగల్ సంచలన ప్రకటనచెన్నై, సెప్టెంబరు 23 (ఆంధ్రజ్యోతి): అన్నాడీఎంకే అధినేత్రి, తమిళనాడు మాజీ ముఖ్యమంత్రి జయలలిత మరణంపై అనుమానాలు మరింత బలపడుతున్నాయి. అపోలో ఆస్పత్రిలో ఆమె చికిత్స పొందే సమయంలో.. ఆమె టీ తాగారని, పేపర్లు చదివారంటూ తాము చెప్పిందంతా అబద్ధమేనని సీనియర్ మంత్రి దిండుగల్ శ్రీనివాసన్ ప్రకటించారు. జయ చికిత్స పొందినన్నాళ్లూ ఆమెను తాము చూడనేలేదని, లోపల ఏం జరిగిందో మంత్రులెవరికీ తెలియదని బాంబు పేల్చారు. శనివారం మదురై సమీపంలో జరిగిన ఓ సభలో ఆయన మాట్లాడారు. ‘శశికళకు భయపడి జయ ఆసుపత్రిలో ఇడ్లీ తిన్నారని, టీ తాగారని, నర్సులతో నవ్వుతూ మాట్లాడారని ఇష్ట్టమొచ్చిన రీతిలో అబద్ధాలు చెప్పాం. నిజానికి ఆ దృశ్యాలను మేమెవరం చూడలేదు. ఆనాడు చెప్పిన అసత్యాలకు ప్రజలందరికీ క్షమాపణలు చెబుతున్నాను. విప్లవ నాయకి చికిత్స పొందుతున్న గదిలోకి శశికళ, కుటుంబసభ్యులను మాత్రమే అనుమతించారు. ఇంటిగుట్టు రట్టు కాకూడదని.. శశికళకు భయపడే జయ ఆరోగ్యంగా ఉన్నారని అసత్యమాడాం. వెంకయ్యనాయుడు, అరుణ్ జైట్లీ వచ్చినప్పుడు కూడా అందరం ఒకచోట కూర్చొని జయ ఆరోగ్యంగా ఉన్నారని చెప్పేవాళ్లం. ఆ గదికి శశికళ తప్ప మరెవరూ వెళ్లిన దాఖలాలు లేవు. గవర్నర్ విద్యాసాగరరావు, ఏఐసీసీ ఉపాధ్యక్షుడు రాహుల్గాంధీ, డీఎంకే నేత స్టాలిన్ సహా ఎవరొచ్చినా మిద్దె వరకు మాత్రమే అనుమతించారు. జయను ఎందుకు చూడనివ్వలేదని ఎవరైనా అడిగితే ఇన్ఫెక్షన్ సోకుతుందని చెప్పేవాళ్లం. జయకు చికిత్స చేసింది వాస్తవమే అయితే ఆమెను చూసేందుకు ఎందుకు అనుమతించలేదు? డిసెంబరు 5న అమ్మ మరణించిందని ప్రకటించారు. ఆ సమయంలో మేమంతా అక్కడే ఉన్నా భౌతికకాయాన్ని చూసేందుకు మమ్మల్ని అనుమతించలేదు’ అని పేర్కొన్నారు. ఆయన వ్యాఖ్యలపై టీటీవీ దినకరన్ మండిపడ్డారు. అపోలో ఆస్పత్రిలో నిరుడు సెప్టెంబరు 22న జయ చేరారని, నాటి నుంచి 8 రోజుల వరకే ఆమెను చూసేందుకు డాక్టర్లు శశికళను అనుమతించారని, అక్టోబరు 1 నుంచి ఆమెను కూడా అనుమతించలేదని చెప్పారు.
sasikalaku bhayapaddam.. aaspatrilo yem jarigindo maaku teliyadu..  mantri dindugal sanchalana prakatanachennai, septembaru 23 (aandhrajyoti): annadienke adhinetri, tamilanadu maji mukhyamantri jayalalita maranampai anumaanaalu marinta balapadutunnaayi. apolo aaspatrilo aame chikitsa ponde samayamlo.. aame t taagaarani, peparlu chadivaarantuu taamu cheppindantaa abaddhamenani seanier mantri dindugal srinivasan prakatinchaaru. jaya chikitsa pondinannaalluu aamenu taamu chudaneledani, lopala yem jarigindo mantrulevariki teliyadani baambu paelchaaru. sanivaaram madurai sameepamlo jarigina oo sabhalo aayana matladaru. ‘sasikalaku bhayapadi jaya aasupatrilo idley tinnarani, t taagaarani, narsulatho navvutuu matladarani ishttamochina reetilo abaddhaalu cheppam. nijaaniki aa drushyaalanu memevaram chudaledu. aanaadu cheppina asatyaalaku prajalandarikee kshamaapanalu chebutunnaanu. viplava nayaki chikitsa pondutunna gadiloki sasikala, kutumbasabhyulanu matrame anumatinchaaru. intiguttu rattu kaakuudadani.. sasikalaku bhayapade jaya aarogyamgaa unnaarani asatyamadam. venkayyanaayudu, arun jaitley vachinappudu kuudaa andaram okachota kuurchoni jaya aarogyamgaa unnaarani cheppevallam. aa gadiki sasikala tappa marevaroo vellina daakhalaalu levu. gavarnar vidyaasaagararaavu, aicc upaadhyakshudu rahulgandhi, dmca netha stallin sahaa evarochinaa midde varaku matrame anumatinchaaru. jayanu enduku chudanivvaledani evaraina adigithe infection sokutundani cheppevallam. jayaku chikitsa chesindi vastavame ayithe aamenu chusenduku enduku anumatinchaledu? disembaru 5na amma maraninchindani prakatinchaaru. aa samayamlo memanta akkade unna bhautikakaayaanni chusenduku mammalni anumatinchaledu’ ani perkonnaru. aayana vyaakhyalapai ttv dinakaran mandipaddaaru. apolo aaspatrilo nirudu septembaru 22na jaya cheraarani, naati nunchi 8 rojula varake aamenu chusenduku daaktarlu sasikalanu anumatinchaarani, aktobaru 1 nunchi aamenu kuudaa anumatinchaledani cheppaaru.